<classify> UWEPO wa shule za msingi na sekondari umbali mrefu kati ya kilometa 20 hadi 30 mkoani Mtwara, umetajwa kuwa chanzo kikubwa cha utoro hasa kwa watoto wa kiume kutokana na kushindwa kutembea umbali huo mrefu.Hali hiyo inatokana na uwepo kwa jiografia ya kata husika, changamoto ambayo inafanya watoto kukatisha safari yao ya masomo kutokana uwepo wa mazingira hayo magumu ya elimu.Yamebainishwa hayo na Mkuu wa Mkoa wa Mtwara, Gelasius Byakanwa wakati wa kikao cha wadau, wafanyabiashara na wawekezaji wa mkoa huo kilichohusu uchangiaji huduma za jamii.Byakanwa alisema kwa upande wa shule za sekondari, wanafunzi watoro wa kiume wamefikia 709 na wa kike ni 476, idadi ambayo kwa wanafunzi hao wa kiume imekuwa ni kubwa zaidi ikilinganishwa na wanafunzi wa kike.Hata hivyo, kwa kwa shule za msingi hadi kufikia miaka saba, utoro umefikia 8,000 kwani watoto hao hadi sasa hawajulikani waliko kwani hayo yote yanatokana na uwepo wa mazingira hayo ya shule kuwa mbali na kata husika.Wimbi la watoto wa kiume limekuwa kubwa ikilinganishwa na watoto wa kike na hii inakuja kutokana na shule kujengwa mbali na wanapotoka, nyumbani wanaaga kuwa wanakwenda shule, lakini cha kushangaza sijui wanaishia wapi...shuleni hawafiki na hawafanyi mitihani,alisema.Kutokana na hilo, mkoa huo unafikiria kuwa na mkakati wa kujenga shule moja maalumu ambayo itawezesha kukabiliana na changomoto hiyo.Zawadi yangu ambayo ninataka kuweka kwa wanamtwara ni elimu na kipaumbele changu kikubwa ni katika elimu, kwa hiyo wote kwa umoja wetu tufikirie mkakati ambao utawezesha elimu kwa mkoa wetu kufanya vizuri zaidi, lakini pia kuwezesha kuondokana na hili suala la utoro,alisema.Aidha, alisema mkoa unatambua changamoto mbalimbali wanazokumbana nazo wawekezaji ikiwemo kuyumba kwa ukusanyaji wa ushuru utokanao na zao la korosho, hivyo wanaendelea kukabiliana na changomoto hizo.Kwa upande wa baadhi wafanyabiashara katika kikao hicho akiwemo aliyekuwa Mbunge wa Jimbo la Mtwara Mjini, Hasnain Murji, ameiomba serikali kusaidia kutatua changamoto zinazomkabili ili aanze uzalishaji kwenye kiwanda chake cha kuzalisha maji ya ya kunywa ya Makonde kilichopo Mbawala chini, kwani ni miaka miwili sasa tangu kuanza kwa mchakato huo hajafungua na kuanza uzalishaji.Bado taratibu za mimi kuwezesha kufungua kiwanda hazijakamilika kama vile TBS Shirika la Viwango Tanzania, lakini TFDA Mamlaka ya Chakula na Dawa nimeshakamilisha. Kwa hiyo, niombe serikali kutusaidia hizi taratibu kwani inafikia sasa kutaka kuhamisha uwekezaji hapa Mtwara na kwenda kuwekeza maeneo mengine,alisema.Mwakilishi kutoka TBS mkoani hapa, Dina Lwendo amewaomba wamiliki au wafanyabiashara mkoani hapa kuacha kulalamika na kulaumu taasisi husika, badala yake wanapotakiwa kukamilisha taratibu husika wafuate sheria ili majukumu yaendelee.Meneja wa TFDA, Juma Bukuku alisema taratibu zote kuhusu ujenzi huo wameshakamilisha na kuwatoa hofu wafanyabiashara hao kutambua TFDA hakuna urasimu wa aina yoyote kwani wako kuhakikisha bidhaa inayotolewa kwa mlaji inakuwa salama na kila mtu anayo haki ya kupata huduma kikamilifu.  <topic>: kitaifa 